CELEX: 32012D0063
Language: sk
Date: 2011-10-31 00:00:00
Title: 2012/63/EÚ: Rozhodnutie Komisie z  31. októbra 2011 – o štátnej pomoci SA. 30931 – 11/C – Rumunsko – Schéma pomoci na rozvoj infraštruktúry leteckej dopravy [oznámené pod číslom K(2011) 7863]  Text s významom pre EHP

2.2.2012   
            
            
               SK
            
            
               Úradný vestník Európskej únie
            
            
               L 30/21
            
         ROZHODNUTIE KOMISIE
   z 31. októbra 2011
   o štátnej pomoci SA. 30931 – 11/C – Rumunsko
   Schéma pomoci na rozvoj infraštruktúry leteckej dopravy
   [oznámené pod číslom K(2011) 7863]
   (Iba rumunské znenie je autentické)
   (Text s významom pre EHP)
   (2012/63/EÚ)
   EURÓPSKA KOMISIA
   so zreteľom na Zmluvu o fungovaní Európskej únie, a najmä na prvý pododsek jej článku 108 ods. 2,
   so zreteľom na Zmluvu o založení Európskeho hospodárskeho priestoru, a najmä na jej článok 62 ods. 1 písm. a),
   keďže:
   1.   POSTUP
   
   
               (1)
            
            
               V súlade s článkom 108 ods. 3 Zmluvy o fungovaní Európskej únie (ďalej len „ZFEÚ“) rumunské orgány 17. mája 2010 oznámili Komisii elektronickou formou schému pomoci, na základe ktorej sa poskytuje podpora z verejných zdrojov v prospech regionálnych letísk. Oznámenie bolo zaregistrované pod číslom N 185/10.
            
         
               (2)
            
            
               Komisia si vyžiadala dodatočné informácie k navrhnutému opatreniu 23. júna 2010, 7. októbra 2010, 3. decembra 2010 a 17. marca 2011. Rumunské orgány požadované informácie poskytli 22. júla 2010, 27. októbra 2010, 20. januára 2011 a 5. apríla 2011.
            
         
               (3)
            
            
               Rumunské orgány 15. septembra 2010 informovali Komisiu o určitých zmenách v oznámenej schéme, najmä so zreteľom na počet príjemcov pomoci.
            
         
               (4)
            
            
               Komisia listom z 24. mája 2011 rumunské orgány informovala, že sa rozhodla začať konanie vo veci formálneho zisťovania podľa článku 108 ods. 2 ZFEÚ s ohľadom na oznámenú pomoc a iné opatrenia v prospech letísk (ďalej len „rozhodnutie o začatí konania“) (1). Komisia následne prijala korigendum k uvedenému rozhodnutiu 23. júna 2011.
            
         
               (5)
            
            
               Rozhodnutie o začatí konania bolo uverejnené v Úradnom vestníku Európskej únie
                   (2). Komisia vyzvala zainteresované strany, aby predložili svoje pripomienky.
            
         
               (6)
            
            
               Rumunsko predložilo listami z 27. júna 2011, 5. júla 2011 a 19. augusta 2011 svoje pripomienky k rozhodnutiu o začatí konania.
            
         
               (7)
            
            
               Komisia dostala pripomienky od troch zainteresovaných strán, a to Carpatair (letecká spoločnosť prevádzkujúca lety na letisku v Temešvári), letisko Cluj-Napoca a Rumunská asociácia letísk. Pripomienky zainteresovaných strán sa týkali oznámenej schémy aj ďalších finančných prostriedkov z verejných zdrojov, ktoré boli letiskám poskytnuté pri pristúpení Rumunska k EÚ na účely vykrytia prevádzkových strát.
            
         
               (8)
            
            
               Listami zo 16. septembra 2011 postúpila Komisia pripomienky zainteresovaných strán Rumunsku.
            
         2.   OPIS OZNÁMENÉHO OPATRENIA
   
   
               (9)
            
            
               Oznámené opatrenie sa týka financovania investícií z verejných zdrojov do infraštruktúry malých regionálnych letísk.
            
         
               (10)
            
            
               Cieľom oznámeného opatrenia je dodržanie noriem bezpečnosti leteckej dopravy na rumunských regionálnych letiskách, rozvoj bezpečnej a životaschopnej infraštruktúry v leteckej doprave a zvýšenie jej dostupnosti a regionálny rozvoj.
            
         
               (11)
            
            
               Počas fázy predbežného posúdenia rumunské orgány vysvetlili, že regionálne letiská v Rumunsku sú vo všeobecnosti stratové a že ich prevádzkové straty každoročne vykrýva štát. Rumunské orgány poskytli Komisii úplný zoznam finančných prostriedkov z verejných zdrojov poskytnutých letiskám v kategórii D pri pristúpení Rumunska k EÚ.
            
         
               (12)
            
            
               Rumunské orgány naznačili, že dotácie ročne poskytované letiskám zväčša dosahujú výšku pomoci oslobodenej od oznamovacej povinnosti na základe rozhodnutia Komisie 2005/842/ES z 28. novembra 2005 o uplatňovaní článku 86 ods. 2 Zmluvy o založení ES (teraz článok 106 ods. 2 ZFEÚ) na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (3) (ďalej len „rozhodnutie o SVHZ“).
            
         
               (13)
            
            
               Jedinou výnimkou by bolo, že finančné prostriedky z verejných zdrojov poskytnuté letisku v Temešvári nepredstavujú podľa rumunských orgánov pomoc, pretože spĺňajú kritériá testu investora v trhovom hospodárstve. Financovanie letiska v Temešvári z verejných zdrojov je predmetom osobitného posúdenia zo strany Komisie.
            
         3.   STIAHNUTIE OZNÁMENIA
   
   
               (14)
            
            
               Listom z 25. júla 2011 rumunské orgány stiahli oznámenie pod číslom SA. 30931, ktoré sa týka schémy financovania pre investície do infraštruktúry malých regionálnych letísk v Rumunsku. Rumunské orgány oznámili svoj zámer financovať také letiská v súlade s ustanoveniami usmernení Spoločenstva týkajúcich sa financovania letísk a štartovacej pomoci leteckým spoločnostiam s odletmi z regionálnych letísk (4) (ďalej len „usmernenia o leteckej doprave“) a rozhodnutia o SVHZ.
            
         
               (15)
            
            
               Usmernenia o leteckej doprave pripúšťajú, že určité činnosti letísk a vo výnimočných prípadoch dokonca celkový management letiska môžu predstavovať služby všeobecného hospodárskeho záujmu (ďalej len „SVHZ“). V takom prípade verejný orgán uloží prevádzkovateľovi letiska určité záväzky služieb vo verejnom záujme, ktoré môžu kompenzovať ďalšie náklady vyplývajúce z plnenia týchto záväzkov.
            
         
               (16)
            
            
               Rozhodnutie o SVHZ sa týka náhrad za služby vo verejnom záujme pridelených podnikom s priemerným ročným obratom zo všetkých činností pred zdanením vo výške nižšej ako 100 miliónov EUR v priebehu dvoch finančných rokov predchádzajúcich roku, v ktorom bola služba všeobecného hospodárskeho záujmu pridelená, ktoré prijímajú ročnú náhradu za príslušnú službu v hodnote nižšej ako 30 miliónov EUR, takisto ako aj náhrad za služby vo verejnom záujme letiskám s priemerným ročným tokom nepresahujúcim jeden milión cestujúcich v priebehu dvoch finančných rokov predchádzajúcich roku, v ktorom bola služba všeobecného hospodárskeho záujmu pridelená. Keď sú podmienky stanovené v rozhodnutí o SVHZ splnené, náhrady za službu vo verejnom záujme sú zlučiteľné so spoločným trhom a vyňaté z oznamovacej povinnosti podľa článku 108 ods. 3 ZFEÚ.
            
         
               (17)
            
            
               Daný členský štát môže stiahnuť oznámenie v zmysle článku 8 nariadenia Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 (teraz článok 88) Zmluvy o ES (5) v riadnom čase, predtým ako Komisia rozhodne o pridelení pomoci. V prípadoch, kde v zmysle článku 8 ods. 2 vyššie uvedeného nariadenia Komisia začala konanie vo veci formálneho zisťovania, Komisia toto konanie ukončí.
            
         
               (18)
            
            
               Vzhľadom na skutočnosť, že Rumunsko stiahlo svoje oznámenie a bude financovať regionálne letiská v súlade s ustanoveniami usmernení o leteckej doprave a rozhodnutím o SVHZ, Komisia sa rozhodla začať konanie vo veci formálneho zisťovania v zmysle článku 108 ods. 2 ZFEÚ s ohľadom na oznámené opatrenie.
            
         
               (19)
            
            
               Toto rozhodnutie bolo prijaté bez toho, aby boli dotknuté opatrenia, ktoré sú predmetom rozhodnutia o začatí konania. Z toho dôvodu formálne zisťovanie týkajúce sa uvedených opatrení ešte stále prebieha,
            
         PRIJALA TOTO ROZHODNUTIE
   Článok 1
   Keďže Rumunsko stiahlo svoje oznámenie týkajúce sa príslušného projektu, Komisia sa rozhodla čiastočne ukončiť konanie vo veci formálneho zisťovania v zmysle článku 108 ods. 2 ZFEÚ s ohľadom na oznámenú schému poskytujúcu financovanie z verejných zdrojov na podporu zlepšenia infraštruktúry malých regionálnych letísk.
   Článok 2
   Toto rozhodnutie je adresované Rumunsku.
   
      V Bruseli 31. októbra 2011
      
         
            Za Komisiu
         
         Joaquín ALMUNIA
         
            podpredseda
         
      
   
   
      (1)  Konanie vo veci formálneho zisťovania sa týka oznámenej schémy financovania z verejných zdrojov na podporu rozvoja letiskovej infraštruktúry malých regionálnych letísk aj finančných prostriedkov poskytnutých niektorým letiskám z verejných zdrojov na účel vykrytia prevádzkových strát.
   
      (2)  Ú. v. EÚ C 207, 13.7.2011, s. 3.
   
      (3)  Ú. v. EÚ C 312, 29.11.2005, s. 67.
   
      (4)  Ú. v. EÚ C 312, 9.12.2005, 1.
   
      (5)  Ú. v. ES L 83, 27.3.1999, s. 1.